
[bookmark: _Toc203583263]SĄVOKOS IR SUTRUMPINIMAI
	Sąvokos ir sutrumpinimai
	Paaiškinimai

	API   
	Aplikacijų programavimo sąsaja (angl. Application Programming Interface) – tai sąsaja, kurią suteikia kompiuterinė sistema, biblioteka ar programa tam, kad programuotojas per kitą programą galėtų pasiekti jos funkcionalumą ar apsikeistų su ja duomenimis.

	DI
	Dirbtinis intelektas

	EMOKYKLA
	Švietimo portalas Emokykla (www.emokykla.lt ).

	KRISIN
	Švietimo ir mokslo informacinių sistemų, registrų ir klasifikatorių apskaitos informacinė sistema (https://www.krisin.smm.lt/aikos2-krisin/index.xhtml).

	LR
	Lietuvos respublika

	NŠA
	Nacionalinė švietimo agentūra.

	PO
	Perkančioji organizacija (Nacionalinė švietimo agentūra).

	SMP
	Skaitmeninė mokymo priemonė.

	SMPS
	Skaitmeninių mokymo priemonių saugykla (www.smp.emokykla.lt ) su integruotu Užduočių banko moduliu

	SSO
	Emokykla vieningo prisijungimo sistema (angl. Single sign-on).

	Sutartis
	Šio pirkimo apimtyje atliekamų paslaugų ir įsipareigojimų visuma

	TS
	Techninė specifikacija

	TVS
	Turinio valdymo sistema

	UB
	Užduočių bankas (SMPS funkcinis modulis).

	VIISP
	Valstybės informacinių išteklių sąveikumo platforma.

	VSSA
	Valstybės skaitmeninių sprendimų agentūra.

	2FA
	Dviejų dalių autentifikavimas

	AN
	Autentifikuoti Emokyklos sitemoje naudotojai

	PRS
	Pokalbių roboto funkcija skirta DI sprendiniui.

	DUOMENŲ CENTRAS 
	Techniniai ir programiniai resursai, kuriuose talpinamas išmanusis pokalbių robotas ir jo valdymo platforma. 

	PAKLAUSIMO TIKSLAS/ KETINIMAS 
	Naudotojo užklausos. Numatomas ir siektinas rezultatas. 

	TRENERIS 
	Išmaniojo pokalbių roboto treneris, pedagogas, galintis ir turintis teises mokyti išmanųjį pokalbių robotą, sudarinėti pokalbių scenarijus ir atlikti kitus reikiamus vystymo darbus / pakeitimus.  

	NAUDOTOJAS 
	Neautorizuotas naudotojas, galintis bendrauti su pokalbių robotu tik komunikavimo kanaluose. 

	SCENARIJUS 
	Išmaniojo pokalbių roboto dialogo vystymo scena, pateikiama grafine sąsaja.  

	TIEKĖJAS 
	Išmaniojo pokalbių roboto pritaikymo ir įdiegimo paslaugų Tiekėjas.  

	UŽSAKOVAS / PERKANČIOJI ORGANIZACIJA 
	 Nacionalinė švietimo agentūra

	IŠMANUSIS POKALBIŲ ROBOTAS/ VIRTUALUS ASISTENTAS 
	Sistema, gebanti suprasti naudotojo tekstines užklausas, visiškai autonomiškai atsakyti į naudotojo užklausas apie organizacijos vykdomą veiklą ir teikiamas paslaugas, palaikyti pokalbį su naudotoju, esant poreikiui – nukreipti naudotoją į alternatyvius viešai prieinamus jo ieškomos informacijos šaltinius. 

	IŠMANIOJO POKALBIŲ ROBOTO PLATFORMA 
	Išmaniojo pokalbių roboto valdymo aplinka, skirta autorizuotiems naudotojams, turintiems teises administruoti, vystyti, stebėti analitinę informaciją ir atlikti kitus veiksmus su išmaniuoju pokalbių robotu. 

	IŠMANIOJO POKALBIŲ ROBOTO SPRENDINYS 
	Visuma, apimanti visas Išmaniojo pokalbių roboto veikimui reikalingas technines ir programines priemones. 

1. Šio pirkimo tikslas – Nacionalinės švietimo agentūros (NŠA) virtualaus pokalbių roboto „Ugdis“ funkcionalumų išplėtimas, įdiegiant DI pagrindu veikiančius ir naudojančius generatyvinį DI įrankius, skirtus mokymuisi ir testų generavimui. 
2. Sprendinys turi būti dirbtiniu intelektu paremta mokymosi platforma, kuri turi būti integruota su virtualiu pokalbių robotu „Ugdis“ ir turi turėti galimybę kurti individualizuotą mokymosi turinį ir žinių vertinimo testus. Pasitelkdamas dirbtinį intelektą, Sprendinys turi per kelias akimirkas sugeneruoti platų klausimų spektrą pasirinkta tema, suteikdamas pedagogams ar administratoriams galimybę greitai peržiūrėti, koreguoti ir pritaikyti testus. Sprendinys turi leisti kurti, struktūrizuoti ir valdyti neribotą skaičių mokymosi temų, palaikydamas lanksčią, į mokinį orientuotą ugdymo eigą.
3. Pagrindiniai diegimo tikslai: 
3.1. Sklandžiai integruoti Sprendinį su Švietimo portalo Emokykla, SMP saugyklos / Užduočių banko ir KRISIN infrastruktūra temų klasifikavimui, turinio žymėjimui ir kitiems procesams. 
3.2. Sudaryti galimybę pedagogams naudotis struktūrizuota mokomąja medžiaga ir ją dalintis, laikantis Emokykla, SMPS ir KRISIN naudojamų klasifikatorių. 
3.3. Suteikti mokiniams dinamišką, DI pagrįstą mokymosi patirtį. 
3.4. Pateikti pagalbinio pokalbių roboto „Ugdis“ funkcionalumą (toliau PRS), skirtą geresnei temų navigacijai, suvokimui ir vertinimui. 
3.5. Užtikrinti, kad sistema būtų prieinama, įtrauki ir patogi naudoti, įskaitant jaunesnio amžiaus mokinius ir mokinius, turinčius specialiųjų ugdymosi poreikių. 
4. Vykdomas žaliasis pirkimas vadovaujantis Aplinkos ministro įsakymu Nr. D1-401 patvirtintu „Aplinkos apsaugos kriterijų taikymo, vykdant žaliuosius pirkimus, tvarkos aprašas“ 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
[bookmark: _Toc203583265]SUTARTIES VEIKLOS, REZULTATAI IR PASLAUGŲ TEIKIMO TERMINAI
5. Paslaugos turi būti suteiktos per 7 mėn. nuo sutarties įsigaliojimo dienos.
6. Tarpiniai paslaugų rezultatai turi būti pateikiami šiais žemiau nurodytais terminais:
	Eil. Nr.
	Užduotis 
	Užduoties aprašymas 
	Rezultatas 
	Terminas nuo sutarties įsigaliojimo 
	Mokėjimo etapai

	1. 
	Parengti Projekto reglamentą 
	Rengdamas Projekto reglamentą Tiekėjas turi vadovautis Techninėje specifikacijoje nurodytu darbų eiliškumu bei nustatytais Projekto terminais. 
Projekto reglamente turi būti nurodyta etapų ir darbų vykdymo trukmė, atsakomybės, tarpinių ir galutinių rezultatų pateikimo terminai, funkcionalumų atnaujinimas ir kt. Tiekėjas, rengdamas Projekto reglamentą, turi įvertinti rezultatų derinimo su Perkančiąja organizacija laiką. 
	Projekto reglamentas suderintas su Užsakovu 
	10 darbo dienų  
	

	2. 2
	Atlikti analizę ir detalizuoti sprendimo realizaciją
	Tiekėjas turi atlikti detalią analizę ir pateikti sprendimo realizacijos aprašymą PO
	Pateiktas analizės dokumentas ir suderintas su Užsakovu.
	15 darbo dienų  
	

	3. 
	Sprendimo vizualinio atvaizdavimo suderinimas 
	Tiekėjas turi pateikti galutinį vizualinį maketą ir suderinti su Užsakovu.  
	Suderintas su Užsakovu dizaino projektas 
	1 mėn.  
	I apmokėjimas

	4. 
	Sprendimo funkcionalumo sukūrimas ir įdiegimas
	Tiekėjas turi įdiegti sprendimą atitinkantį TS reikalavimus
	Įdiegtas sprendimas testavimo aplinkoje
	3 mėn.
	II apmokėjimas

	5. 
	Sprendimo integravimas su nurodytomis sistemomis 
	Sprendimas turi būti integruotas su nurodytomis sistemomis (turinio gavimui ir autorizacijai). 
	Atlikti integravimo darbai testavimo aplinkoje
	4 mėn
	

	6. 
	Sprendinio testavimas prieš paleidimą 
	Tiekėjas turi atlikti testavimą prieš paleidimą. 
	Pateikta testavimo rezultatų ataskaita ir suderinta su Užsakovu.
	5,5 mėn.  
	

	7. 
	Sprendinio paleidimas 
	Sprendinio paleidimas užsakovo gamybinėje aplinkoje.
	Sprendinys paleistas, Užsakovas priima sprendinį.
	6 mėn
	III apmokėjimas

	8. 
	Sprendinio testavimas po paleidimo, tobulinimas.
	Tiekėjas su Užsakovu turi atlikti testavimą po paleidimo. 
	Pateikta testavimo, tobulinimo rezultatų ataskaita.
	7 mėn
	

	9. 
	Parengti ir suderinti IS garantinės priežiūros reglamentą 
	Tiekėjas, iki galutinio IS įdiegimo gamybinėje aplinkoje, turi parengti ir su Užsakovu suderinti detalias garantinės priežiūros teikimo procedūras, darbo tvarką ir parengti garantinės priežiūros reglamentą. 
	IS garantinės priežiūros reglamentas 
	6 mėn. 
	

	10. 
	Konsultacijos, mokymai (ne mažiau 70 val.) 
 
	Tiekėjas turi teikti konsultacijas viso projekto metu.

	Suteiktos konsultacijos.
	7 mėn.   
	IV apmokėjimas

	11. 
	Garantinė priežiūra ir palaikymas 
	Turi būti užtikrintas veikimas ne trumpiau 24 mėn. po paslaugų priėmimo – perdavimo akto pasirašymo 
	Talpinimas ir garantinė priežiūra 
	24 mėn. po paslaugų priėmimo – perdavimo akto pasirašymo 
	


 
Apmokama bus už atliktus darbus etapais žr. lentelę aukščiau.

7. Tiekėjas, suderinęs su Užsakovu, turi pateikti Užsakovui šiuos dokumentus:
7.1. mokymų medžiagą naudotojams ir administratoriams; 
7.2. naudotojo vadovą ir interaktyvią sistemos pagalbą („help desk“); 
7.3. sistemos integracijų aprašymus; 
7.4. duomenų parengiamojo apdorojimo instrukciją, skirtą generatyvinio DI reikalingų duomenų parengimui, siekiant užtikrinti darbo eigą, kad informacija būtų struktūrizuota;
7.5. kitus projekto valdymo plane išvardintus ir su Užsakovu suderintus dokumentus. 
8. Dokumentai turi būti parengti lietuvių kalba. Pateikiami skaitmenine forma el. paštu arba kitomis suderintomis priemonėmis. 

9. Tiekėjas nuotoliniu būdu turi apmokyti ne mažiau 5 Užsakovo paskirtų asmenų grupę administruoti sprendimą. Visą sutarties vykdymo laikotarpį nuotoliniu būdu vykdyti mokymus ir teikti konsultacijas.
10. Mokymai turi apimti, bet neapsiriboti šiomis temomis: 
10.1. trūkstamų temų identifikavimas ir sisteminimas, žinių bazės papildymas; 
10.2. įrankių naudojimas;  
10.3. generatyvinio dirbtinio intelekto naudojimas ir informacijos paruošimas;
10.4. integracijų, leidžiančių pateikti ar gauti informaciją iš kitų informacinių sistemų naudojimas.
11. Mokymai turi būti vedami lietuvių arba anglų kalba, užtikrinant vertimą į lietuvių kalbą. 

12. Sprendinys turi veikti paskutinėse keturiose stabiliose šių naršyklių versijose: „Opera“, „Mozilla FireFox“, „Google Chrome“, „Microsoft Edge“, „Safari“, taip pat šių naršyklių mobiliose versijose.
13. Sprendinys turi veikti mobiliuosiuose įrenginiuose ir interaktyviose lentose vienodu funkcionalumu ir būti pritaikyta naudoti skirtingų ekranų dydžių įrenginiuose (angl. responsive design). Mobiliųjų įrenginių: telefonų ekrano dydis ne mažesnis, kaip 6 coliai, planšetinių kompiuterių ekrano dydis ne mažesnis, kaip 7 coliai.
14. Sprendinys turi palaikyti standartinius autentifikacijos ir autorizacijos protokolus, įskaitant SSO, OAuth2, OpenID Connect ir SAML. 
15. Turinio kūrimas ir valdymas: 
15.1. Sprendinys turi naudoti turinį iš NŠA valdomų duomenų šaltinių. 
15.2. AN turi turėti galimybę įkelti ir valdyti savo mokomąją medžiagą. 
15.3. AN turi turėti galimybę kurti ir naudoti savo medžiagą platformoje. 
15.4. Galimybė pridėti neribotą skaičių temų, šaltinių ir testų. 
15.5. Skaitmeninė mokomoji medžiaga iš SMPS / Užduočių banko portalo turi būti matoma ir pasiekiama Sprendinyje. 
15.6. Turi būti galimybė generuoti klausimus pasitelkus dirbtinį intelektą arba įvesti rankiniu būdu. 
15.7. Sugeneravus testą, turi būti funkcijos leidžiančios keisti klausimus ir atsakymus, pridėti naujų klausimų, juos ištrinti, keisti klausimų eiliškumą. 
15.8. Dalijantis PRS ar testo nuoroda, naudotojai turi turėti galimybę pasiekti ir skaityti visus dokumentus, iš kurių buvo sugeneruotas testas. 
16. Testų generavimas ir naudojimas:
16.1. Dirbtiniu intelektu pagrįstas atvirų klausimų ir „taip“/„ne“ klausimų generavimas iš pasirinkto turinio. 
16.2. DI priskirs klausimams pasiekimų lygį vieną iš keturių: slenkstinis, patenkinamas, pagrindinis, aukštesnysis pagal bendrosiose programose naudojamus aprašus.
16.3. Testą generuojant, naudotojas gali pasirinkti iš kelių skirtingų variantų: 
16.3.1. „Taip“/„ne“ atsakymai. 
16.3.2. Kelių pasirinkimų atsakymai. 
16.3.3. Atsakymas savo žodžiais. 
16.3.4. Trūkstamų žodžių, frazių įrašymas į duotą tekstą.
16.4. Sugeneruoti testai gali būti redaguojami, filtruojami ir išsaugomi naudotojo prieš publikuojant. Kuriant testą AN galės pasikeisti siūlomą pasiekimų lygį. AN gali paskirti testus, kuriuose klausimų eilė (ypač teisingų atsakymų variantai) yra atsitiktinai išmaišyti. 
16.5. Atlikus testą, AN turi turėti galimybę matyti kiekvieno klausimo rezultatus. 
16.6. Turi būti galimybė atsisiųsti ir atspausdinti testus, klausimus. 
17. Vertinimo funkcionalumas:
17.1. Automatinis testų įvertinimas ir rezultatų pateikimas. 
17.2. Grįžtamojo ryšio sugeneravimas ir pateikimas. AN gales pasikoreguoti siūlomą grįžtamojo ryšio tekstą.
17.3. Kiekvienam testui turi būti prieinama rezultatų lentelė su vidutinėmis statistinėmis reikšmėmis. 
17.4. AN turi matyti analitinius duomenis, tokius kaip: 
17.4.1. Teisingi/neteisingi atsakymai. 
17.4.2. Testo trukmė. 
17.4.3. Kam buvo paskirtas testas, kokie visos grupės, vieno asmens rezultatai.
18. Išmanus turinio struktūrizavimas, paieška ir filtravimas 
18.1. Turinys turi palaikyti išmaniąją temų ir turinio klasifikaciją. 
18.2. Turinys turi būti hierarchizuotas pagal Emokykla ir SMPS/Užduočių banko platformose naudojamą struktūrą (pvz. Dalykų grupė → Dalykas → Klasė → Mokymosi turinio srities tema → mokymosi veikla arba testas.).
18.3. Sprendinys turi palaikyti tiek hierarchinę, tiek plokščią struktūrą, siekiant palengvinti filtravimą ir navigaciją. 
18.4. Turinys turi būti pasiekiamas paieškai ir filtravimui. 
18.5. Turinys turi būti klasifikuojamas ir aprašomas metaduomenis pagal KRISIN ir Emokykla naudojamus klasifikatorius, įskaitant, bet neapsiribojant:
18.5.1. https://www.krisin.smm.lt/aikos2-krisin/public/klasifikatoriausPerziura.xhtml?id=503
18.5.2. https://www.krisin.smm.lt/aikos2-krisin/public/klasifikatoriausPerziura.xhtml?id=495
18.5.3. https://www.krisin.smm.lt/aikos2-krisin/public/klasifikatoriausPerziura.xhtml?id=479
18.5.4. https://www.krisin.smm.lt/aikos2-krisin/public/klasifikatoriausPerziura.xhtml?id=141 
18.5.5. https://www.krisin.smm.lt/aikos2-krisin/public/klasifikatoriausPerziura.xhtml?id=230
18.5.6. emokykla.lt/tvs/ settings/classificators 
18.5.7. https://www.krisin.smm.lt/aikos2-krisin/public/klasifikatoriausPerziura.xhtml?id=489
18.5.8. https://www.krisin.smm.lt/aikos2-krisin/public/klasifikatoriausPerziura.xhtml?id=489
19. PRS galimybės:
19.1. Turi gebėti atsakyti į laisvos formos vartotojų užklausas (teksto įvedimas) pasirinktos temos apimtyje. 
19.2. Turi gebėti generuoti aktyvios temos santrauka. 
19.3. Turi gebėti suformuoti ir pateikti pagrindinių temų išvadas. 
19.4. Turi gebėti generuoti klausimus  pagal pateiktą informaciją ( turi generuoti klausimus  iš pasirinktos temos ir tikrinti atsakymus). 
19.5. Turi “prisiminti” bent keletą paskutinių bendravimo klausimų ir atsakymų ir generuoti atsakymą remdamasis visu pokalbio kontekstu.
20. Mokymosi procesas ir metodologija:
20.1. Mokymasis turi būti interaktyvus. 
20.2. AN gali tiesiogiai platformoje atlikti testus, užduotis ir dirbti su temų medžiaga. 
20.3. AN gali matyti statistiką: 
20.3.1. Kiek testų atlikta. 
20.3.2. Kokie yra testo rezultatai.
20.4. AN gali matyti  paskirtų spręsti testų statistiką:
20.4.1. Kiek testų atlikta. 
20.4.2. Sprendimo laikas.
20.4.3. Kokie yra testo rezultatai.
20.4.4. Klausimo teisingo atsakymo tekstą.
21. Temos ir testų klausimai turi būti kategorizuoti pagal sunkumo lygį.
22. Turi būti prieinama turinio dalijimosi funkcija. 
23. AN turi turėti galimybę rankiniu būdu modifikuoti testus, užduotis prieš juos paskiriant spręsti.

24. Dizainas turi atitikti NŠA (Nacionalinė švietimo agentūra -) ir Emokykla (Švietimo portalas | Emokykla | Atrask, mokykis, tobulėk) portalo dizaino ir įvaizdžio gaires, įskaitant logotipus, šriftus ir spalvų paletes, užtikrinant vieningą naudotojo patirtį. 
25. Naudotojams draugiška naudotojo sąsaja:
25.1. Sąsaja turi būti aiški ir lengvai naudojama, leidžianti greitai sukurti temą ir įkelti mokomąją medžiagą kaip žinių bazę. Jie turi turėti galimybę dalintis virtualiu asistentu . Taip pat turi galėti lengvai sukurti testo klausimus temai ir juos dalintis. 
25.2. Prisijungus prie Sprendinio, turi būti aiškiai matomas mygtukas temų pasirinkimui. 
25.3. Sąsaja turi būti aiški ir patogi naudoti, aiškus vizualiai, paprasta kalba ir įtraukiančiais elementais. 
26. Sprendinys turi turėti funkcijas, leidžiančias pritaikyti užduotis ir testus mokiniams su specialiaisiais ugdymosi poreikiais:
26.1.  Turi būti galimybę koreguoti testo sunkumą, laiką ir pateikimo formatą.
26.2. Naudotojo sąsaja turi turėti prieinamumo nustatymų funkcijas, užtikrinančias įtraukią prieigą visiems mokiniams, įskaitant tuos, kurie turi regos, pažinimo ar motorikos sutrikimų.
26.3. Teksto dydžio keitimo įrankį leidžiantį  didinti arba mažinti šrifto dydį, siekiant geresnio skaitomumo visuose moduliuose. 
26.4. Kontrasto reguliavimo parinktį leidžiančią naudotojams perjungti aukšto kontrasto režimus, pagerinant vizualinį aiškumą pagal WCAG 2.1 AA lygio standartus. 
26.5. Turi turėti parinktis supaprastinti kalbą, sulėtinti sąveikos tempą ir pritaikyti klausimų formuluotes mokiniams su specialiaisiais ugdymosi poreikiais.
26.6. Turi turėti teksto įgarsinimo funkciją pritaikyta sprendiniui. (Sprendimas turi leisti balsu suformuluotas užklausas (naudojant mikrofoną) lietuvių kalba, atpažinti naudotojo ketinimą bei pateikti atsakymą balsu.)
27. Visos Sprendinio sąsajos turi atitikti Web Content Accessibility Guidelines (WCAG) 2.1 AA lygį, kaip apibrėžta W3C Web Accessibility Initiative (WAI). Tai užtikrina: 
27.1. Suderinamumą su ekrano skaitytuvais. 
27.2. Navigaciją tik naudojant klaviatūrą. 
27.3. Koreguojamą spalvų kontrastą. 
27.4. Aiškią kalbą ir struktūrą. 
27.5. Pritaikomumą naudotojams su pažinimo, motoriniais ar regos sutrikimais. 
27.6. Kitus, čia nepaminėtus, standarto reikalavimus.
28. Administratorius:
28.1. Administratoriaus valdymo skydelis turi suteikti prieigą prie pagrindinių turinio valdymo modulių. Jame turi būti pateikiama struktūrizuota apžvalga visų prijungtų duomenų šaltinių, tokių kaip švietimo medžiaga iš Lietuvos Nacionalinės švietimo agentūros ir kitų nacionalinių sistemų.  
28.2. Administratoriai gali peržiūrėti turinio organizavimą pagal temas, valdyti importavimo ir klasifikavimo procesus. 
28.3. Administratorius gali valdyti registruotų naudotojų funkcijas pagal roles: mokytojas, mokinys, Kita. T.y. įjungti ar išjungti funkcijas mokytojo, mokinio ar kita rolėms.
29. AN skirti sprendimai:
29.1. Sąsaja turi palaikyti visas pagrindines turinio kūrimo ir vertinimo užduotis. 
29.2. Testų valdymo srityje AN turi būti pateikiamas esamų testų sąrašas su atitinkama metaduomenų informacija (pvz., pavadinimas, klausimų skaičius, paskyrimo būsena). AN gali peržiūrėti, redaguoti, dalintis arba kopijuoti testus naudodami kontekstinius valdiklius. 
29.3. Testų kūrimo funkcionalumas turi suteikti žingsnis po žingsnio vedlį, leidžiantį apibrėžti testo struktūrą, pasirinkti arba sugeneruoti klausimus naudojant DI, bei pritaikyti klausimų tipus ir pasiekimo lygius. AN turi galėti rankiniu būdu redaguoti sugeneruotą turinį arba pridėti klausimus iš esamų temų. 
29.4. Testų redagavimo rodinyje AN turi galėti keisti klausimus, koreguoti atsakymų variantus ir apibrėžti teisingus atsakymus. Sąsaja turi būti orientuota į intuityvų bendravimą su dirbtiniu intelektu paremtu virtualiu asistentu, kuris teikia pagalbą mokymosi procese.  
29.5. AN turi galėti įvesti klausimus arba raktinius žodžius natūralia kalba, o sistema turi gebėti atsakyti identifikuodama susijusias temas arba mokomąją medžiagą.  
29.6. PRS turi palaikyti tiek vedamąjį mokymąsi, tiek pasiruošimą vertinimams, siūlydamas papildomus klausimus ir temų rekomendacijas. 
8. [bookmark: _Toc203583270]NAUDOTOJŲ ROLĖS IR LEIDIMAI 
30. Sprendinys turi palaikyti kelias naudotojų roles, kiekvienai iš jų administratorius galės suteikti teises ir funkcionalumus. Rolių pagrindu grindžiama prieiga turi būti taikoma visoms Sprendinio ir virtualaus asistento funkcijoms. Kiekvienas naudotojas turi matyti ir sąveikauti su turiniu, pagal priskirtas funkcijas (leidimai). 
31. Žemiau lentelėje pateikiamas leidimų aprašymas:

	
	Leidimai 

	Administratorius 
	1. Valdyti naudotojų paskyras ir teises, leidimus pagal prisijungimo roles: Mokytojas, Mokinys, Kita.
2. Prižiūrėti turinio sinchronizavimą iš išorinių šaltinių.   
3. Gauti prieigą prie Sprendinio lygmens analizės ir naudojimo statistikų.   
4. Kontroliuoti funkcijų/modulių prieinamumą pagal prisijungimo roles: Pedagogas, Mokinys, Kitas.
5. Įkelti medžiagą. 

	AN
	1. Kurti ir valdyti mokomąjį turinį bei temas. 
3. Įkelti ir struktūruoti duomenis temoms. 
4. Modifikuoti testus. 
5. Generuoti, pritaikyti, paskirti ir keisti testų vertinimą, grįžtamąjį ryšį.
6. Matyti testo klausimų teisingus atsakymus. 
4. Peržiūrėti ir analizuoti  pasiekimus, siųsti grįžtamąjį ryšį.
5. Dalintis pasirinktomis medžiagomis su kitais AN per sistemą ar pasidalijant nuoroda.
6. Sąveikauti su virtualiu asistentu testų pasiūlymų generavimui. 
7. Naudotis mygtuku „Pasirinkti temą“ pamokų organizavimui. 
8. Pasiekti priskirtą mokomąją medžiagą ir atlikti testus. 
9. Sąveikauti su PRS pagalbai, temų navigacijai ir kartojimo pasiūlymams. 
10. Peržiūrėti asmeninius rezultatus ir sistemos sugeneruotą grįžtamąjį ryšį. 



32. Žemiau lentelėje pateikiamas Naudotojo atributų aprašymas:

	Atributas 
	Aprašymas 

	ID 
	Unikalus naudotojo identifikatorius 

	Vaidmuo 
	Vaidmens pavadinimas, pvz., administratorius, pedagogas, mokinys 

	Vardas 
	Teisinis vardas 

	Pavardė 
	Teisinė pavardė 

	Švietimo įstaigos identifikatorius 
	Švietimo įstaigos identifikatorius 

	Klasė 
	Mokinio klasė 


9. [bookmark: _Toc203583271]INTEGRACIJA SU NŠA SISTEMOMIS
33. Autorizacija:
33.1. Sprendinys privalo palaikyti saugius ir sklandžius autorizacijos mechanizmus, leidžiančius Švietimo portalo Emokykla, Emokykla turinio valdymo sistemos ir SMPS/Užduočių banko naudotojams pasiekti Sprendinį be atskiro prisijungimo. Autorizacijos modelis turi atpažinti naudotojų roles, aprašytas NŠA sistemose, bei užtikrinti tinkamus prieigos kontrolės mechanizmus pagal šias roles. 
33.2. Sprendinys turi gebėti autentifikuoti jau prisijungusį naudotoją Švietimo portale (emokykla.lt) arba Užduočių banko saugykloje (smp.emokykla.lt), neversdamas naudojo vėl prisijungti, remiantis vieno prisijungimo (SSO) principais. 
33.3. Autentifikacija Sprendinyje turi būti suderinama su Švietimo portalo naudojamu autentifikavimo metodu ir neturi trikdyti naudotojo patirties. 
34. Siekiant užtikrinti saugią ir tikslią integraciją tarp Švietimo portalo / Užduočių banko saugyklos ir Sprendinio, iš portalų į sprendinį bus perduodama ši naudotojo informacija: 
34.1. Unikalus naudotojo identifikatorius. 
34.2. Rolė (pvz., pedagogas, mokinys, kitas). 
34.3. Vardas ir pavardė. 
34.4. Švietimo įstaigos identifikatorius ir pavadinimas. 
34.5. Mokinio klasė. 
34.6. Bet kokie kiti sutarti metaduomenys. 
35. Sprendinys privalo taikyti prieigos apribojimus, tokius kaip: 
35.1. Testų kūrimo įrankiais gali naudotis tik AN
35.2. Neautentifikuoti naudotojai turi matyti tik viešą / bendrą informaciją ir neturi turėti prieigos prie dokumentų ar įrankių. 
36. Sprendinys privalo užtikrinti rolių pagrindu paremtą prieigos kontrolę (kurią valdytų administratorius) pagal naudotojo tapatybę ir autentifikacijos būseną.
37. Dokumentų sinchronizavimas:
37.1. Turi būti galimybė norimą/pasirenkamą Švietimo portalo ir/arba Užduočių banko saugyklos turinį su įkeltais dokumentais (.docx, .PDF, .md formatais kurių dydis iki 5 MB.) sinchronizuoti su kuriamu Sprendiniu: 
37.2. turi palaikyti automatinę sinchronizaciją per API sąsajas (jeigu tokios galimos) arba kitus patikimus techninius mechanizmus; 
37.3. sinchronizuojant dokumentus turi būti užtikrintas jų metaduomenų (pvz., pavadinimo, šaltinio, temos, klasės) paėmimas ir susiejimas su kuriamo sprendinio duomenų struktūra; 
37.4. sinchronizavimo procesas turi palaikyti duomenų atnaujinimą (pvz., naujų dokumentų paėmimą, senų versijų pakeitimą, pasenusių dokumentų pašalinimą). 
37.5. Sukūrus naują turinį arba atnaujinus seną Švietimo portale ar Užduočių banko saugykloje, jis turi būti automatiškai aptinkamas ir sinchronizuojamas su Sprendiniu be rankinio įsikišimo. 
37.6. Turi būti užtikrinta apsauga nuo dubliavimo – sinchronizavimo metu sprendinys turi identifikuoti jau esamus dokumentus ir nekartoti jų įkėlimo (remiantis failo pavadinimu, metaduomenimis, hash'u ar kitais būdais). 
37.7. Sprendinyje turi būti realizuotas selektyvus sinchronizavimas: tik pasirinkti moduliai/grupės su dokumentais iš Švietimo portalo ir Užduočių banko saugyklos, kurie portalo turinio valdymo sistemoje yra pažymėti kaip „tinkami sinchronizavimui“, turi būti įtraukti į duomenų srautą ir apdorojami. Pažymėjimo mechanizmas (pvz. žyma, parinktis ar „checkbox“ bus integruojamas į esamą turinio valdymo sistemos logiką.
38. Integracija su virtualiu asistentu „Ugdis“:
38.1. Sprendinys turi turėti galimybę būti integruojamas į Švietimo portalą ir Užduočių banko saugyklą kaip iškviečiamas pokalbių asistentas, susijęs su konkrečios temos ar dokumentų rinkinio turiniu: 
38.2. Portalų pusėje turi būti galimybė įterpti nuorodą, mygtuką arba iframe/script sprendimą, kuris paleidžia pokalbių asistentą su konkrečia tema/dokumentų rinkiniu kaip kontekstu. 
38.3. Sprendinys turi gebėti atpažinti perduotą kontekstą (pvz., temos ID, dokumento ID ar unikalų URL) ir naudoti tik šiai temai priklausančius dokumentus atsakymų generavimui. 
38.4. Sprendinys turi būti integruotas su portaluose naudojamu pokalbių robotu „Ugdis“, tai yra konsultacija pasirinkta tema turi vykti tame pačiame „Ugdis“ pokalbių roboto lange. 
38.5. Paspaudus nuorodą, mygtuką portale, turi atsidaryti pokalbių roboto langas su informacija, kad jis gali konsultuoti pasirinkta tema.
38.6. Sprendinys turi būti parengtas saugiam naudojimui – užtikrinti, kad pašaliniai dokumentai ar temos nebūtų pasiekiami iš kitų kontekstų. 
38.7. Turi būti galimybė „Ugdis“ pokalbių lange nutraukti pokalbį pasirinkta tema ir grįžti konsultuotis bendromis pokalbio roboto temomis. 
38.8. Sprendinys turi veikti autentifikuotiems ir neautentifikuotiems naudotojams. 
39. Testų kūrimas 
39.1. Sprendinys turi palaikyti integraciją su Švietimo portalu ir Užduočių banko saugykla, leidžiančią AN, kurti testus iš pasirinktų temų ar dokumentų tiesiogiai iš portalų sąsajos: 
39.2. AN pasirinktoje temoje portale, kuri yra sinchronizuota su Sprendiniu, turi būti rodomas papildomas mygtukas ar nuoroda „Sukurti testą“ (ar kitas sutartas pavadinimas); 
39.3. Paspaudus mygtuką „Sukurti testą“, AN turi būti automatiškai nukreipiamas į pasirinktos temos su dokumentais modulį. 
39.4. Perduodant naudotoją iš portalo į Sprendinį, turi būti išlaikoma autentifikacija arba turi būti naudojamas SSO (Single Sign-On) mechanizmas, leidžiantis atpažinti naudotoją kaip tą patį mokytoją ir sprendinyje. 
39.5. Sprendinio UI turi turėti administruojamą temų / modulių susiejimo mechanizmą su portalų struktūra (pvz., naudoti portalo temos ID, UUID arba URL kaip raktą, jungiantį temas tarp sistemų). 
40. Sąsaja tarp sistemų 
40.1. Sprendinio naudotojo sąsajoje, prie kiekvienos temos ar dokumentų rinkinio, turi būti rodomas mygtukas arba nuoroda „Tema portale“ (arba kitas aiškus užrašas), kuris nukreipia į pradinį portalo turinį: 
40.2. Nuoroda turi būti sugeneruota remiantis temos ar dokumento identifikatoriumi (pvz., portalo temos ID, URL arba unikaliu kodu), kuris buvo išsaugotas sinchronizacijos metu. 
40.3. Turi būti užtikrintas nuolatinis veikiančių nuorodų atnaujinimas – jei portale pasikeičia temos URL struktūra, sprendinys turi palaikyti lankstų susiejimo mechanizmą. 
 
10. [bookmark: _Toc203583272]REIKALAVIMAI IŠMANIOJO SPRENDINIO INFRASTRUKTŪRAI IR GREITAVEIKAI
41. Sprendinys turi užtikrinti saugomų duomenų integralumą, konfidencialumą ir vientisumą. Išmaniojo pokalbių roboto platformos saugumas turi būti užtikrinamas organizacinėmis, techninėmis-programinėmis ir fizinėmis apsaugos priemonėmis. 
41.1. Turi būti aiškios procedūros paslaugos veikimo atstatymui, siekiant užtikrinti duomenų patikimumą ir saugumą. 
42. Sprendinys turi veikti saugioje debesijos paslaugų aplinkoje. Išmaniojo pokalbių roboto talpinimas ir infrastruktūros veikimo užtikrinimas turi būti užtikrintas ne trumpiau nei 24 mėnesių po paslaugų priėmimo (paslaugų priėmimo akto pasirašymo). Siūlant alternatyvų variantą, turi būti įtrauktos visos techninės ir programinės įrangos sąnaudos, reikalingos sprendinio veikimui:
42.1. Esant dideliam užklausų kiekiui, Išmaniojo pokalbių roboto platforma turi turėti dedikuotų techninių resursų automatinio išplėtimo galimybes. 
42.2. Serveriai, kuriuose bus talpinamas Išmanusis pokalbių robotas, turi atitikti TIER III lygį. 
42.3. Duomenų centras turi būti įrengtas Lietuvos Respublikos arba kitos ES valstybės narės teritorijoje. 
42.4. Duomenų rezervinio kopijavimo procedūrų metu neturi būti stabdomas Išmaniojo pokalbių roboto veikimas. 
42.5. Turi būti galimybė inicijuoti sprendinio duomenų atstatymo iš rezervinės kopijos procedūrą. Atstačius duomenis turi būti užtikrintas ir išlaikytas duomenų vientisumas ir integralumas. 
42.6. Duomenų centro valdymas ir priežiūra turi būti sertifikuota pagal ISO 27001:2013 standartą ar lygiavertį. 
43. Aptiktos saugumo spragos, jeigu yra informacijos apie vykdomą šių spragų išnaudojimą, teikėjo privalo būti pašalinamos kuo skubiau, bet ne vėliau, kaip per 1 darbo dieną nuo šios informacijos gavimo datos. Jeigu šių spragų per numatytą laiką pašalinti nėra galimybės dėl pagrįstos priežasties, turi būti įgyvendintos laikinos spragų užkardymo arba poveikio sumažinimo priemonės. 
44. Tiekėjas turi užtikrinti, kad teikėjo darbuotojai, kurie vykdys sutartį, saugos duomenų paslaptį tiek sutarties vykdymo metu, tiek pasibaigus sutarties vykdymui, tiek pasibaigus teikėjo darbuotojų darbo ar kitokiems santykiams su teikėju. 
45. Sprendinys turi būti apsaugotas nuo pagrindinių per tinklą vykdomų atakų: SQL įskverbties (angl. SQL injection), įterptinių instrukcijų atakų (angl. Cross–Site Scripting), atkirtimo nuo paslaugos (angl. DOS) ir kitų. Pagrindinių per tinklą vykdomų atakų sąrašas skelbiamas Atviro tinklo programų saugumo projekto (angl. The Open Web Application Security Project – OWASP) interneto svetainėje www.owasp.org. 
46. Tiekėjas turi užtikrinti sprendinio komponentų atsparumą įsilaužimui bei pašalinti visus trūkumus, nustatytus Užsakovo ar nepriklausomo atsparumo įsilaužimui vertinimo paslaugų teikėjo. 
47. Tiekėjas nedelsdamas ir, jei įmanoma, praėjus ne daugiau kaip 24 valandoms nuo galimo duomenų saugumo incidento nustatymo, privalo apie įvykusį ar galimai įvykusį duomenų saugumo incidentą informuoti Užsakovą.

11. [bookmark: _Toc203583273]REIKALAVIMAI TESTINEI APLINKAI IR IŠMANIOJO POKALBIŲ ROBOTO TESTAVIMUI 
48. Turi būti sukurtos ir prieinamos naudoti 2 (dvi) sprendinio aplinkos (darbinė ir testavimo, kuri turi būti lygiavertė darbinei), skirtos naudotis projekto tikslams. Šių aplinkų veikimas, prisijungimai ir naudojimo tikslai turi būti suderinti su Užsakovu. Turi būti galimybė eksportuoti duomenis iš vienos aplinkos ir importuoti į kitą. 
49. Prieš sprendinio įdiegimą turi būti atliekamas testavimas, kuriame turi dalyvauti Teikėjo ir Užsakovo atstovai, vykdydami testavimus pagal aprašytus scenarijus. Šiame etape paslaugos Tiekėjas ir Užsakovas turi atlikti bandymus, tikrinti, ar sprendinys veikia korektiškai. 
50. Po testavimo Tiekėjas turi pateikti testavimo ataskaitą. 
51. Testavimo metu aptikus trūkumų, atsakinga šalis užtikrina, kad trūkumai būtų pašalinti per sutartą laikotarpį.  

12. [bookmark: _Toc203583274]REIKALAVIMAI GARANTINĖS PRIEŽIŪROS PASLAUGOMS
52. Po sprendinio įdiegimo (paslaugų priėmimo akto pasirašymo), ne trumpiau nei 24 mėnesių neatlygintinai turi būti teikiamos šios paslaugos:
52.1. Palaikymas/ garantinė priežiūra;
52.2. Tiekėjas turi užtikrinti techninės pagalbos ir konsultacijų, susijusių su sprendinio veikimu, teikimą Užsakovui elektroniniu paštu ir/arba telefonu, darbo dienomis nuo 8.00 iki 17.00 valandos Lietuvos laiku. Konsultacijos turi būti vedamos lietuvių kalba; 
52.3. Kokybės garantijos užtikrinimo darbai (incidentai) turi būti apskaitomi Tiekėjo programinėje įrangoje.
53. Tiekėjas įsipareigoja išspręsti visas Užsakovo nukreiptas triktis ir / ar klaidas. Triktys ir / ar klaidos sprendžiamos pagal jų kritiškumą (pirmiausiai – kritinės klaidos, po to – svarbios klaidos, po to – kitos klaidos) ir registravimo tvarką (pirmiausia sprendžiami anksčiausiai užregistruotos triktys ir  / ar klaidos).
54. Tiekėjas už kiekvieną pavėluotą valandą, suėjusią pasibaigus nurodytam Tiekėjo įsipareigojimų terminui, šalinant klaidą ir / ar triktį ar suteikiant konsultaciją, Užsakovui pareikalavus moka sutartyje nustatyto dydžio delspinigius. Klaidos ir / ar trikties sprendimo vėlavimo terminai fiksuojami akte, kurį pasirašo Tiekėjo ir Užsakovo atstovai. Jeigu Tiekėjo atstovas nepagrįstai atsisako pasirašyti aktą, Tiekėjas pripažįsta, kad Užsakovo užfiksuotas klaidos ir / ar trikties sprendimo vėlavimo terminas yra teisingas.  Delspinigius Tiekėjas sumoka sutartyje numatytais terminais nuo Užsakovo raštu pateikto reikalavimo gavimo dienos.  Delspinigių sumokėjimas neatleidžia Tiekėjo nuo pareigos pašalinti klaidą ir / ar triktį. 
55. Esant būtinybei, Užsakovas, suderinęs su Tiekėju, gali pakeisti trikties ir / ar klaidos sprendimo prioritetą. 
56. Kokybės garantijos objektas yra visi Išmaniojo pokalbių roboto sprendinio rezultato elementai, kurie yra perduoti Užsakovui, t. y. pasirašyta Išmaniojo pokalbių roboto  įdiegimo paslaugų teikimo įvykdymo ataskaita. 
57. Kokybės garantiniai įsipareigojimai negali būti skaidomi į atskirus garantinius įsipareigojimus atskiriems funkciškai glaudžiai tarpusavyje susijusiems elementams.  
58. Konkretūs Išmaniojo pokalbių roboto sprendinio klaidų tipai, reakcijos ir sprendimo laikai turi būti vykdomi žemiau pateiktoje lentelėje nustatyta tvarka: 

	Eil. Nr. 
	Klaidos tipas 
	Reakcijos laikas 
	Sprendimo laikas 

	1. 
	Kritinė klaida (incidento prioritetas „Labai skubus“) kai nustatyta triktis ir / ar klaida, dėl kurios naudotojas negali vykdyti numatytų būtinų funkcijų; 
	2 darbo valandos 
 
	ne daugiau kaip 8 darbo valandos. Kritinės klaidos sprendimas turi būti pradedamas nedelsiant.  
 

	2. 
	Svarbi klaida (incidento prioritetas „Skubus“) – tai nuolat pasikartojanti veikimo triktis ir / ar klaida, dėl kurios veikimas tampa nestabilus ir (ar) nesaugus ir kuri kliudo naudotojui vykdyti būtinas funkcijas; 
 
	4 darbo valandos 
	ne daugiau kaip 16 darbo valandų.  
 

	3. 
	Kita klaida/ paklausimas (incidento prioritetas „Neskubus“) veikimo triktis ir / ar klaida, dėl kurios naudotojas funkcijų vykdymą atlieka, tačiau jos atliekamos kitokiu nei įprastas nuoseklumu arba gautas rezultatas yra nevisas, arba gautas rezultatas nesutampa su rezultatu, gaunamu kitais būdais, arba galimi kai kurių parametrų reikšmių nukrypimai nuo nurodytų dokumentuose, arba pastebėti dokumentacijos netikslumai, arba sulėtėja sistemos veikimas, arba gali susidaryti grėsmė elektroninės informacijos saugai; konsultacija dėl trikties – kai naudotojas pageidauja konsultacijos; 
	8 darbo valandos 
	ne daugiau kaip 40 darbo valandų. 
 

	4. 
	Konsultacija ar smulkus, nereikalaujantis esminių projektinių sprendimų rezultato elementų modifikavimo darbas. 
	 
	Terminai ir sąlygos suderinami kiekvienu atveju atskirai.  
 


  
13. [bookmark: _Toc203583275]REIKALAVIMAI PAVYZDŽIO PATEIKIMUI
59. Užsakovui paprašius, Tiekėjas turi pristatyti Išmaniojo pokalbių roboto veikiantį prototipą (toliau – pavyzdys) vertinimui ne vėliau kaip per 5 darbo dienas nuo prašymo pateikimo dienos.
60. Laiku nepristačius pavyzdžio atitinkančio XII skyriaus 2 p. reikalavimų pasiūlymas bus atmetamas kaip neatitinkantis pirkimo sąlygų reikalavimų.
61. Pavyzdyje turi būti demonstruojama prototipo valdymo aplinka ir jos funkcionalumas, natūralios kalbos supratimas, prototipo scenarijų kūrimo funkcionalumas. Prototipo žinių bazė turi būti užpildyta tiek, kad leistų pademonstruoti atitiktį Techninės specifikacijos funkciniams reikalavimams. Prototipas turi veikti paskutinėse keturiose stabiliose šių naršyklių versijose „Opera“, „Mozilla FireFox“, „Google Chrome“, „Microsoft Edge“, „Safari“, nereikalaujant papildomų priemonių (įskiepių), taip pat prototipas turi veikti šių naršyklių mobiliose versijose.

